যাত্রী চাপ কমাতে বিধাননগর-দমদম স্টেশন নিয়ে বড় পদক্ষেপ রেলের

কলকাতা: বিধাননগর রোড স্টেশন (Bidhannagar Road Station) ও দমদম জংশনের (DumDum Junction) অতিরিক্ত যাত্রীচাপ কমাতে বড় পদক্ষেপ নিতে চলেছে পূর্ব রেলের শিয়ালদা বিভাগ। প্রতিদিন লক্ষাধিক যাত্রী যে এই দুটি স্টেশনের উপর নির্ভর করেন। সেখানে নির্বিঘ্ন যাত্রা নিশ্চিত করতে প্ল্যাটফর্ম বণ্টন, স্টপেজ কমানো এবং ভিড় নিয়ন্ত্রণের সূক্ষ্ম পরিকল্পনা নেওয়ার কথা ঘোষণা করেছেন ডিভিশনাল রেলওয়ে ম্যানেজার (ডিআরএম) রাজীব সাক্সেনা।

ভিড় কমাতে বিধাননগর রোডে আটটি এক্সপ্রেস ট্রেনের স্টপেজ তুলে নেওয়া হচ্ছে। রেল সূত্রের খবর, প্রতিটি ট্রেনে দৈনিক মাত্র দুই থেকে পাঁচজন যাত্রী ওঠানামা করেন। তাই বড় ভিড়ের স্টেশনে এই ট্রেনগুলির অপ্রয়োজনীয় থামানো বন্ধ করা হচ্ছে। শিয়ালদা ডিভিশনাল রেলওয়ে ম্যানেজার রাজীব সাক্সেনা জানান, যাত্রী চলাচল আরও সহজ করার উদ্যোগ নেওয়া হয়েছে। শিয়ালদা ডিভিশনের দুটি স্টেশনে নতুনভাবে প্ল্যাটফর্ম ভাগ করে, হকারমুক্ত পরিবেশ গড়ে তুলে ও আগেভাগে ঘোষণা ব্যবস্থা চালু কর হয়েছে । পাশাপাশি স্টেশনটিকে ঘোষণা করা হবে ‘ভেন্ডর-ফ্রি জোন’। বিশেষত ২ নম্বর প্ল্যাটফর্মে কোনও রকম হকার বা বিক্রেতা থাকলে তাদের বিরুদ্ধে কড়া পদক্ষেপ নেওয়া হবে।

আরও পড়ুন: পাহাড়ে শোভন, মমতার সঙ্গে বৈঠক, বাড়ছে ঘর ওয়াপসির জল্পনা

বিধাননগর রোড স্টেশনে ১ নম্বর প্ল্যাটফর্ম শুধুমাত্র আপ মেন লাইনের লোকালের জন্য নির্দিষ্ট থাকবে। শিয়ালদা থেকে নৈহাটি, রানাঘাট, কৃষ্ণনগর, গেদে, লালগোলা যাওয়ার সমস্ত ট্রেন ১ নম্বরেই আসবে। সমস্ত আপ লোকাল, যেগুলি বারাসত, বনগাঁ, হাসনাবাদ, ডানকুনিতে যাবে, তা প্ল্যাটফর্ম নম্বর ২-এ আসবে। এ ছাড়া ২ নম্বর দিয়েই যাবে সমস্ত মেল, এক্সপ্রেস, প্যাসেঞ্জার ট্রেন।দমদম স্টেশনেও সমস্ত গুরুত্বপুর্ন আপ লোকাল উৎসবের সময় প্ল্যাটফর্ম ১ দিয়েই যাতায়াত করবে। এরমধ্যে রয়েছে নৈহাটি, রানাঘাট, কৃষ্ণনগর, গেদে, বহরমপুর কোর্ট এবং লালগোলা। এই সব স্টেশন থেকে শিয়ালদার দিকে যাওয়া ডাউন লোকালগুলি ২ নম্বর প্ল্যাটফর্মে ঢুকবে। বারাসত, বনগাঁ, হাসনাবাদ, ডানকুনি যাওয়ার সমস্ত আপ লোকাল ৩ নম্বর প্ল্যাটফর্মে ঢুকবে।

অন্য খবর দেখুন